এঙ্গেলস ২১ মার্চ, ১৮৪৮ সালে ব্রাসেলস থেকে প্যারিসে যান। প্যারিসে জার্মান বিপ্লবীদের অনেকেই তখন অবস্থান করছিলেন। তারা ফ্রান্সের বিপ্লবের দ্বারা প্রভাবিত হলেন। প্যারিসে প্রবাসী জার্মান বিপ্লবীদের সামনে মার্কস ও এঙ্গেলস জার্মানে বুর্জোয়া বিপ্লব করার জন্য ১৭ দফা দাবি সম্বলিত করণীয় কর্মসূচি পেশ করলেন।এই ১৭ দফা জার্মান কমিউনিস্ট পার্টি’র নামে কমিউনিস্ট লীগ সদস্যদের স্বাক্ষরে প্রচার করা হয়। উক্ত ১৭ দফার ভিত্তিতে পরে তারা আন্দোলন সংগ্রাম সংঘটিত করার প্রচেষ্টা চালান।